CELEX: 62014CN0114
Language: et
Date: 2014-03-10 00:00:00
Title: Kohtuasi C-114/14: 10. märtsil 2014 esitatud hagi – Euroopa Komisjon versus Rootsi Kuningriik

5.5.2014   
            
            
               ET
            
            
               Euroopa Liidu Teataja
            
            
               C 135/26
            
         10. märtsil 2014 esitatud hagi – Euroopa Komisjon versus Rootsi Kuningriik
   (Kohtuasi C-114/14)
   2014/C 135/31
   Kohtumenetluse keel: rootsi
   
      Pooled
   
   
      Hageja: Euroopa Komisjon (esindajad: J. Enegren ja L. Lozano Palacios)
   
      Kostja: Rootsi Kuningriik
   
      Hageja nõuded
   
   
               —
            
            
               tunnistada, et kuna Rootsi Kuningriik ei ole vabastanud käibemaksust riiklikke postiteenistuste poolt teenuste osutamise ja nendega seotud kauba tarne ning selles riigis postiteenuste kasutamiseks kõlblike postmarkide nimiväärtusega tarne, siis on Rootsi Kuningriik rikkunud nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1) artikli 132 lõike 1 punktist a ja artikli 135 lõike 1 punktist h tulenevaid kohustusi;
            
         
               —
            
            
               mõista kohtukulud välja Rootsi Kuningriigilt.
            
         
      Väited ja peamised argumendid
   
   Euroopa Komisjon on esitanud järgmistel alustel ELTL artiklile 258 tuginedes Rootsi Kuningriigi suhtes hagi.
   Direktiivi 2006/112 artikli 132 lõike 1 punkt a sätestab, et liikmesriigid vabastavad käibemaksust riiklike postiteenistuste poolt teenuste osutamine ja nendega seotud kauba tarned.
   Direktiivi 2006/112 artikli 135 lõike 1 punkt h näeb ette, et liikmesriigid vabastavad käibemaksust postiteenuste kasutamiseks kõlblike postmarkide nimiväärtusega tarne.
   Rootsi Kuningriik on pannud kooskõlas Euroopa Parlamendi ja nõukogu 15. detsember 1997. aasta direktiivi 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta (2) artikliga 3 Posten AB-le kohustuseks osutada universaalteenust, mis hõlmab kindlaksmääratud kvaliteediga postiteenuse pidevat osutamist selle riigi territooriumi igas punktis kõikidele kasutajatele sobiva hinnaga.
   Komisjon leiab, et Posten AB vastab direktiivi 97/67 artiklis 3 kirjeldatud universaalteenust osutades riiklike postiteenistuste osutaja määratlusele direktiivi 2006/112 artikli 132 tähenduses.
   Rootsi Kuningriik ei ole vabastanud käibemaksust Posten AB poolt postiteenuste osutamise ja selles riigis postiteenuste kasutamiseks kõlblike postmarkide nimiväärtusega tarne.
   
      (1)  ELT 2006 L 347, lk 1.
   
      (2)  EÜT 1998, L 15, lk 14; ELT eriväljaanne 06/03, lk 71.